Source: https://www.bakker.com/ro-ro/sc/page.helpdesk.termsAndConditions
Timestamp: 2018-02-18 10:29:38+00:00
Document Index: 42170736

Matched Legal Cases: ['Articolul 2', 'Articolul 3', 'articolul 10', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11']

Termeni si conditii| Bakker.com
Apasati aici pentru a consulta Termeni si Conditii.
ÁTermeni şi condiţii S.C. Gradina Bakker Olanda S.R.L. (denumirea comercială a Bakker Hillegom BV)
1.1 Aceşti Termeni & Condiţii se aplică pentru utilizarea site-ului web al companiei Bakker, cataloagelor imprimate şi altor publicaţii, precum şi vânzării tuturor produselor furnizate şi livrate de Bakker. Comandând de la Bakker, acceptaţi termenii şi condiţiile incluse aici și termenii și condițiile adiționale în vigoare la data vânzării. Trebuie să citiţi şi să vă asiguraţi că înţelegeţi toţi termenii. Termenii și condițiile sunt parte din contract, iar termenii și condițiile adiționale vor avea întâietate în cazul unui conflict.
1.2 Trebuie să aveţi cel puţin optsprezece ani pentru a utiliza site-ul Bakker şi/sau pentru a plasa
comenzi. Dacă aveţi mai puţin de optsprezece ani, puteţi să utilizaţi site-ul Bakker şi/sau să plasaţi comenzi cu acordul şi sub supravegherea unui părinte sau a persoanei în custodia căreia vă aflaţi. Dacă nu vă calificaţi, vă rugăm să nu faceţi acest lucru.
2. Articolul 2 Identitatea vânzătorului
2.1 Prezenţii termeni de vânzare se aplică tuturor produselor şi serviciilor (în cele ce urmează: produsele) furnizate de catre S.C. Gradina Bakker Olanda S.R.L., comercial: Bakker. Detaliile denumirii şi adresei sunt prevăzute în Termenii Adiționali.
3. Articolul 3 Produse, Achiziţie şi Livrare
3.1 Descrierea bunurilor, cantităţii, calităţii, preţului, TVA, asigurărilor şi costurilor de livrare este prevăzută în site-ul web, în catalog, pe pagina de comandă sau în formularul de comandă. Ilustraţiile, descrierile şi alte informaţii privitoare la anumite produse, cu excepţia preţurilor, TVA, asigurărilor şi costurilor de livrare sunt aproximative şi doar orientative. Bakker poate, la alegerea sa exclusivă, să diversifice natura produselor faţă de cea din publicitate fără a vă transmite o notificare, atâta timp cât această diversificare nu reprezintă modificări materiale.
3.2 Acceptarea comenzii dvs. şi încheierea contractului între dvs. şi Bakker se va realiza la transmiterea către dvs. a bunurilor comandate, în afară de cazul în care Bakker vă anunţă că comanda dvs. nu este acceptată sau că aţi anulat-o. Bakker îşi rezervă dreptul de a refuza orice comandă, la alegerea sa, dacă consideră necesar.
3.3 Aveţi dreptul de a returna comanda într-un termen de până la 14 zile de la data la care primiţi produsele comandate. Dacă doriţi să faceţi uz de acest drept, vă rugăm să notificaţi departamentul de servicii cu clientul, prin e-mail sau telefon sau utilizând stickerul de returnare inclus şi care conţine numărul dvs. de cont client. Vă rugăm să returnaţi produsele în ambalajul original către Bakker, la adresa menţionată în Termenii Suplimentari, iar Bakker va rambursa plata, inclusiv costurile de ambalare şi de expediere. Este responsabilitatea clientului să suporte costul poştal şi de ambalare.
3.4 Bakker isi rezerva dreptul de a taxa clientii care refuza sa achite comenzile efectuate in conditiile in care exista minim 2 comenzi efectuate iar 50% din acestea sunt neachitate. Taxa perceputa va fi egala cu costul de livrare.
3.5 Bakker va încerca să furnizeze toate produsele comandate. Bunurile şi serviciile sunt condiţionate de disponibilitate şi pot fi retrase în orice moment, inclusiv după ce aţi plasat comanda. Dacă comanda dvs. sau o parte din ea nu poate fi îndeplinită, Bakker vă va notifica. Atunci când un obiect sau o comandă devine (parţial) nedisponibilă, Bakker poate furniza un obiect de înlocuire de calitate egală sau superioară sau poate livra comanda parţial. Dacă nu doriţi să înlocuiţi obiectul, vă rugăm să transmiteţi un e-mail sau să sunaţi la departamentul de Servicii cu Clientul al Bakker în 14 zile de la primirea produselor. Bakker vă va credita sau vă va rambursa, după cum este cazul. Dacă Bakker solicită returnarea produsului, departamentul de Servicii cu Clienţii se va ocupa de colectare. Specificaţia produselor, cadourilor şi premiilor este supusă schimbării, modificării şi/sau îmbunătăţirii. În cazul în care specificaţia unui obiect se modifică, Bakker se va strădui să se asigure că alternativa are valoare şi calitate superioară.
3.6 În cazul în care produsele comandate ajung deteriorate, defecte sau incorecte, vă rugăm să transmiteţi un e-mail sau să sunaţi la departamentul de servicii cu clienţii în termen de 14 zile de la primirea produselor, care vor stabili creditarea, rambursarea sau înlocuirea (a se vedea Termenii Suplimentari pentru datele de contact).
3.7 Atunci când plasaţi o comandă de a achiziţiona produse de la Bakker, aceasta vă face o ofertă. Se consideră că Bakker a acceptat această ofertă dacă Bakker trimite, total sau parţial, produsele pe care le-aţi comandat sau dacă este trimisă prin poştă sau prin e-mail o confirmare a comenzii. Această acceptare va fi considerată a fi completă şi vă va fi comunicată în momentul în care Bakker trimite această confirmare prin e-mail, scrisoare sau curier. Confirmarea unei comenzi pe internet nu constituie acceptare.
3.8 Bakker va face toate eforturile pentru a se asigura că comanda dvs. este transmisă în momentul solicitat de dvs. Atunci când Bakker nu poate să expedieze o comandă în momentul solicitat de dvs., comanda respectivă va fi transmisă cât se poate de aproape de momentul solicitat, în măsura în care este posibil în mod rezonabil, indiferent dacă este mai devreme sau mai târziu faţă de momentul solicitat.
3.9 Bakker va livra produsele la adresa pe care o precizaţi în comandă. Este important ca această adresă să fie exactă. Vă rugăm să fiţi precişi în legătură cu locul în care doriţi să vă fie lăsate produsele dacă sunteţi plecat în momentul livrării de către Bakker. Bakker nu poate accepta nicio responsabilitate pentru orice pierdere sau daună adusă bunurilor după ce acestea au fost livrate conform instrucţiunilor dvs. de livrare.
3.10 Produsele vii trebuie plantate cât mai curând posibil după primire. Vă rugăm să deschideți pachetul imediat ce l-ați recepționat și să citiți cu atenție ghidul de grădinărit și informațiile adiționale, dacă este cazul. Vă recomandăm să pregătiți pământul pentru plantare, straturile de flori, ghivecele sau jardinierele imediat după primirea comenzii.
3.11 Produsele vii trebuie plantate cât mai curând posibil după primire. Vă rugăm să deschideți pachetul imediat ce l-ați recepționat și să citiți cu atenție ghidul de grădinărit și informațiile adiționale, dacă este cazul. Vă recomandăm să pregătiți pământul pentru plantare, straturile de flori, ghivecele sau jardinierele imediat după primirea comenzii. Livrarea este disponibilă doar în ţara în care aţi făcut comanda (România). Livrarea nu este posibilă în Căsuţe Poştale sau în anumite părţi (îndepărtate) din anumite ţări, așa cum este descris în articolul 10 al termenilor și condițiilor suplimentare.
3.12 Clientul nu mai poate aduce modificări comenzii, precum schimbări de produse ori anularea acesteia, după ce comanda a ajuns în procesul de împachetare. Modificările sunt posibile numai dacă primim instrucțiunile Clientului înainte de împachetare. Departamentul de Relații cu Clienții va transmite la cerere informații cu privire la stadiul comenzii.
4. Articolul 4 Preţuri & Plată
4.1 Preţurile cotate sunt în monedă locală şi sunt exacte în momentul publicării, dar pot fi schimbate.
4.2 Plasarea unei comenzi de către un client va constitui o ofertă către Bakker de achiziţionare a bunurilor la preţul curent publicat de Bakker. Bakker are dreptul la plăţi (parţiale) în avans sau poate refuza o comandă dacă livrările anterioare nu au fost plătite complet.
4.3 Toate preţurile sunt fără taxa de francare şi expediere şi includ TVA în cota curentă, atunci când este cazul. Bakker garantează că nu va exista nici o creştere a preţurilor menţionate în magazinul său online, oferte sau cataloage specifice la comenzi primite în timpul perioadei de valabilitate a ofertelor de pe website, ofertă sau catalog specific. Preţurile din cataloage, din ofertele speciale sau din magazinul online pot varia.
4.4 Dacă, din greşeală, tarifele produselor au fost stabilite în mod incorect, fie la nivelul unităţi fie prin activarea unei promoţii, Bakker nu va fi obligat să vă livreze obiectul (obiectele) respective la preţul inexact. În aceste împrejurări, Bakker vă poate notifica în legătură cu preţul corect şi vă poate solicita să confirmaţi sau să refuzaţi comanda pentru obiectul (obiectele) respectiv (e).
4.5 Bakker acceptă plata pentru produse într-o serie de modalităţi specificate în Termenii Adiţionali.
4.6 Bakker are dreptul de a efectua verificări ale creditului atunci când consideră că este corespunzător.
4.7Dacă nu plătiţi integral după ce aţi fost somat, suma datorată pentru costurile de colectare extrajudiciară poate fi crescută cu costurile de colectare extrajudiciară de 15% dintr-o sumă principală datorată de până la [ECHIVALENT AL € 2500,] -; 10% dintr-o sumă principală datorată de la [ECHIVALENT AL € 2500.01 până la € 5000,] -; şi o sumă minimă de [ECHIVALENT AL € 40,-].
5. Articolul 5 Garanţie
5.1 Bakker oferă următoarea garanţie asupra obiectelor livrate:
- Produsele de plantare Bakker sunt crescute cu maximă atenţie, iar produsele sunt perfect sănătoase;
- Toate plantele perene rezistente, copacii, trandafirii şi gardurile vii care ajung la câţiva ani la maturitate deplină au o garanţie de creştere şi de înflorire de cinci ani;
- Toate seminţele, bulbii, tuberculii, plantele în ghivece şi plantele anuale au o garanţie de creştere şi de înflorire de un an. Garanţia acestor produse începe de la data achiziţiei până la sfârşitul primei perioade de înflorire a produsului.
- Toate celelalte produse livrate sunt prevăzute cu o garanţie de un an.
Bakker garantează, de asemenea, calitatea şi / sau utilitatea produselor livrate, conform specificaţiilor prevăzute. Data de pe factură este data efectivă a garanţiei. Dacă cererea de garanţie este considerată justificată de Bakker, iar Bakker solicită să returnaţi obiectul (obiectele), costurile de returnare vor fi suportate de Bakker. Orice costuri rezultate din reclamaţiile nefondate vor fi suportate de către consumator.
5.2 Nici o reclamaţie nu poate fi făcută în baza prezentei garanţii:
• în cazul daunelor rezultate din tratarea necorespunzătoare intenţionată sau neglijentă;
• dacă produsul este utilizat sau întreţinut necorespunzător;
• ca urmare a uzurii normale;
• dacă este deteriorat ca urmare a nerespectării instrucţiunilor de utilizare.
Garanţia este supusă tuturor drepturilor pe care le are consumatorul conform legii.
Comisia UE a lansat un nou site interactiv – Platforma UE de rezolvare a disputelor online conform rezolutiei 524/2013. Scopul acestui site este de a solutiona disputele care apar intre clienti si furnizori in cadrul tranzactiilor online. Platforma poate fi accesata aici: http://ec.europa.eu/consumers/odr/
6. Articolul 6 Risc şi Proprietate
<6.1 Riscul de deteriorare sau pierdere a produselor vă revine dvs. în momentul livrării la dvs. (sau la adresa de livrare convenită), sau, dacă nu preluaţi livrarea în momentul convenit, în momentul în care Bakker încearcă să livreze. Bakker nu va fi responsabil pentru nici o pierdere sau daună adusă produselor după ce au fost livrate în conformitate cu instrucţiunile dvs. de livrare.
6.2 Veţi prelua proprietatea asupra produselor după ce acestea au fost livrate cu succes şi în momentul în care Bakker a încasat suma de plată integral.
7.Articolul 7 Responsabilitate
7.1 . În funcţie de aplicarea legii locale în vigoare, responsabilitatea Bakker pentru toate efectele, inclusiv pierderea ca urmare a încălcării acestor termeni şi condiţii sau dacă produsul furnizat
este în orice mod nesatisfăcător, se va limita la maximum: a. valoarea plătită de client către Bakker; şi b. costul de returnare a oricăror bunuri nesatisfăcătoare către Bakker. Bakker nu va fi obligat să înlocuiască bunurile sau să ramburseze sau să crediteze sumele plătite de către client altfel decât în conformitate cu aceşti termeni şi condiţii.
7.2 Bakker nu este responsabil pentru pierderea sau degradarea produselor odată ce au fost livrate în conformitate cu instrucțiunile de livrare primite din partea Clientului.
8. Articolul 8 Limitarea responsabilităţii asupra Website-ului şi catalogului
8.1 În orice moment produsele pot fi modificate. Bakker va face eforturi comerciale rezonabile pentru a păstra web site-ul actualizat, dar informaţiile şi specificaţiile oferite sunt doar informative şi sunt supuse unor modificări fără notificare. Pozele de pe site-ul web sunt în general exacte, dar pot fi aşteptat variaţii minore de culoare, formă şi dimensiune.
8.2 Conţinutul site-ului web este adresat doar celor care accesează site-ul de la adrese din zona de livrare. Bakker nu îşi asumă nici o responsabilitate pentru conţinutul altor site-uri web care au linkuri aici.
8.3 Dacă recomandările sau informaţiile disponibile pe site-ul web sunt considerate ca având nevoie de clarificare sau amplificare, recomandăm să solicitaţi alte clarificări de la departamentul nostru de servicii cu clienţii. Bakker nu este responsabil pentru nici o pierdere, daună sau vătămare susţinută care ar putea rezulta ca urmare a acestui ajutor, recomandări sau informaţii.
9. Articolul 9 Politica privitoare la confidenţialitate
9.1 Bakker vă respectă intimitatea. Bakker a anunţat că procesează date la ANSPDCP, cu numărul 10960 şi la orice autoritate de protecţie a datelor menţionată în Termenii suplimentari şi se ocupă de orice detalii oferite Bakker de dvs. cu toate încrederea, conform politicii privitoare la confidenţialitate www.dataprotection.ro şi tuturor legilor naţionale şi europene. Conform Legii nr. 677/2001 şi 506/2004, aveţi dreptul la informaţii, să accesaţi datele, să nu fiţi supuşi unor decizii individuale şi să vă adresaţi justiţiei şi ANSPDCP.
Datele dvs. personale sunt incluse în baza de date a clienţilor Bakker. Operatorul acestei baze de date este SC Gradina Bakker Olanda SRL. Datele pe care le colectăm pot cuprinde informaţiile pe care ni le puneţi la dispoziţie dvs. (prin completarea formularelor sau prin corespondenţa cu noi, inclusiv numele, adresa, adresa de e-mail şi numărul de telefon, precum si informaţii financiare); informaţiile pe care le colectăm automat despre dvs. din vizitele pe site-ul nostru; precum şi informaţiile pe care le primim din alte surse (parteneri de afaceri, agenţi de credit de referinţă sau reţele de publicitate). Datele dvs. vor fi utilizate pentru a evalua, a introduce şi a executa contractul de furnizare şi pentru a gestiona relaţiile cu clienţii, inclusiv pentru implementarea activităţilor de marketing de către Bakker, membrii grupului nostru sau terţii selectaţi cu atenţie de către Bakker, recuperarea plăţilor scadente, măsuri anti-fraudă şi respectarea obligaţiilor legale şi a legii.
10. Articolul 10 Drepturi de proprietate intelectuală
10.1 Informaţiile şi recomandările găsite pe acest web site sau în orice altă publicaţie a Bakker sunt furnizate doar pentru uzul dvs. personal şi trebuie vizualizate în mod responsabil, considerându-le ca fiind cele mai bune practici acumulate.
10.2 Tot conţinutul scris, fotografic şi de design al site-ului web, al cataloagelor şi oricărei alte publicaţii, împreună cu selectarea şi aranjarea acestuia şi toate compilaţiile software sunt proprietatea înregistrată a Bakker sau a persoanelor care au acordat companiei Bakker dreptul de a-l utiliza şi este protejat ca atare. Toate drepturile rezervate.
10.3 Nici o parte a acestui site web nu poate fi reprodusă mecanic, electronic, inclusiv prin fotocopiere sau prin orice alt mijloc, fără acordul scris prealabil al Bakker sau al deţinătorului dreptului de autor.
10.4 Toate numele, siglele, sloganele sau alte expresii pot fi o marcă comercială a noastră sau a unei alte persoane sau corporaţii. Orice utilizare neautorizată a mărcii comerciale este ilegală. Nu aveţi dreptul să copiaţi, să reproduceţi, să transmiteţi, să distribuiţi, să încadraţi, să exploataţi comercial sau să creaţi lucrări derivate din acest material sau conţinut şi nu veţi ajuta sau asista o terţă parte să facă acest lucru. Dacă sunteţi conştient de o astfel de distribuţie sau exploatare comercială, sunteţi de acord să notificaţi imediat Bakker.
10.5 Recunoaşteţi că, prin postarea materialelor pe site-ul Bakker, acordaţi Bakker şi licenţiatorilor şi reprezentanţilor noştri o licenţă irevocabilă, perpetuă, fără drepturi de autor, valabilă în întreaga lume, de a utiliza materialele atât pe site-ul Bakker cât şi în orice alt mod. Licenţa se extinde la copierea, distribuirea, difuzarea şi transmiterea în orice alt mod, precum şi adaptarea şi editarea materialelor.
11. Articolul 11 Informaţii Generale
11.1 Dacă Bakker sau dvs. nu aplicaţi un drept conform prezenţilor termeni, această neîndeplinire nu va opri Bakker sau pe dvs. de la aplicarea altor drepturi sau acelaşi tip de drept într-o ocazie ulterioară.
11.2 În măsura în care orice prevedere a acestor termeni este găsită de orice instanţă sau autoritate competentă ca fiind invalidă, ilegală sau inaplicabilă în orice jurisdicţie, prevederea respectivă va fi considerată ca nefăcând parte din aceşti termeni şi nu va afecta valabilitatea, legalitatea sau aplicabilitatea prevederii respective în orice altă jurisdicţie.
11.3 Bakker nu va fi responsabil faţă de dvs. sau încălcarea contractului pentru întârzierea sau neîndeplinirea datorate unei cauze aflate dincolo de controlul său rezonabil sau al furnizorilor, inclusiv, dar fără a se limita la acestea, calamităţi, războaie civile, litigii industriale, revolte, inundaţii şi legislaţie.
11.4 Dacă sunteţi utilizator de afaceri, sunteţi de acord să compensaţi Bakker, şi/sau afiliaţii şi reprezentanţii săi, administratorii şi angajaţii imediat, la cerere, împotriva tuturor pretenţiilor, responsabilităţii, daunelor, costurilor şi cheltuielilor, inclusiv onorariile legale provenite din încălcarea acestor termeni şi condiţii de către dvs. sau orice responsabilităţi rezultate din utilizarea de către dvs. a site-ului Bakker.
1. Aceşti Termeni Adiţionali se aplică tuturor produselor furnizate de S.C. Gradina Bakker Olanda S.R.L. comercial: Bakker Romania.
S.C. Gradina Bakker Olanda S.R.L. este înregistrată în România cu numărul J40/246/2009; sediul nostru înregistrat este pe str. Doamna Chiajna nr. 1-3, Bucureşti.
Vă rugăm să transmiteţi orice plângere legată de comanda dvs. la Bakker prin e-mail la: info.ro@bakker.com sau să utilizaţi numărul de telefon pentru Relaţii cu Clienţii 021 4080030. Linia este deschisă între 8.30 am şi 6.30 pm Luni – Vineri şi de la 9 am la 2 pm Sâmbăta.
2. Atunci când un client nu ataşează plata corespunzătoare prin comanda sa (fie pentru că este refuzat un cec sau un card de credit de către banca emitentă sau din orice alt motiv), Bakker va fi autorizat să facă o factură pentru costurile administrative legate de solicitarea plăţii. Bakker îşi rezervă dreptul de a rezilia contractul sau a suspenda orice alte livrări către dvs. Acest lucru nu afectează nici un alt drept pe care l-ar putea avea Bakker.
3. Bakker acceptă plata pentru produse prin mai multe modalităţi:
• Ordin poştal la livrarea pachetului
4. Plățile către Bakker trebuie să includă taxele de francare și expediere, în valoare de 20,99 lei pentru livrarea prin poștă și de 25,99 lei pentru livrarea prin curier. Excepție fac comenzile provenite din promoțiile speciale.
5. În afară de cazul în care este prevăzut în alt mod în Termenii Adiţionali, aceşti termeni şi utilizarea acestui site sunt guvernate şi interpretate în conformitate cu legile din Olanda şi orice litigii vor fi decise doar de către instanţa din Amsterdam.
6. Livrarea nu este posibilă la Căsuţe Poştale sau în anumite părţi (îndepărtate) din anumite ţări.